《雁南飞》
宋代·戴表元

雁南飞，飞且鸣。
我不爱尔绝汉排云之健翼，爱尔秋来意气各有适，
江湖万里同风声，风声万里秋萧索，
山乡田荒水乡薄。不应专为稻梁来，
得饱自住今亦乐。群飞潦唳奈尔何，
青天茫茫无网罗。谁知世有苦心者，
夜半闻声悲转多。雁南飞，
劝尔飞时莫近征妇舍，手触边衣添泪下。
更莫飞近贫士屋，弦绝樽空怨凄独。
雁南飞，飞且止，
世事惊人例如此。我昔扁舟五湖水，
年年见尔秋风裹。如今未断少年情，
一度雁来心一惊。今年雁来明年去，
明年去去江南路。欲将书寄去边人，
明年认作书回处。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》